ᱫᱷᱚᱨᱢᱚᱱᱚᱜᱚᱨ

ᱫᱷᱚᱨᱢᱚᱱᱚᱜᱚᱨ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱧᱮ ᱥᱟᱢᱟᱝ ᱨᱮ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱵᱟᱹᱭᱥᱤ ᱟᱨ ᱛᱨᱤᱯᱩᱨᱟ ᱯᱚᱱᱚᱛ ᱨᱮᱱᱟᱜ ᱠᱚᱧᱮ ᱛᱨᱤᱯᱩᱨᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱚᱜᱚᱨᱛᱟᱞᱟ ᱛᱟᱭᱚᱢ, ᱫᱷᱚᱨᱢᱚᱱᱚᱜᱚᱨ ᱫᱚ ᱛᱨᱤᱯᱩᱨᱟ ᱯᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾

ᱨᱮᱱᱟᱜ ᱢᱟᱨᱮ ᱱᱚᱠᱥᱟ ᱡᱟᱦᱟᱸ ᱨᱮ ᱔ ᱜᱚᱴᱟᱝ ᱦᱚᱱᱚᱛ, ᱥᱚᱲᱚᱠ ᱰᱟᱦᱟᱨ ᱟᱨ ᱢᱤᱫ ᱨᱮᱞ ᱰᱟᱦᱟᱨ ᱧᱮᱞᱚᱜ ᱠᱟᱱᱟ ᱾

ᱱᱟᱜᱟᱢ
ᱫᱷᱚᱨᱢᱚᱱᱚᱜᱚᱨ ᱨᱮᱱᱟᱜ ᱟᱹᱰᱤ ᱧᱩᱛᱩᱢᱟᱱᱟᱜ ᱱᱟᱜᱟᱢ ᱢᱟᱨᱮ ᱨᱟᱡᱽᱢᱟᱞᱟ ᱦᱚᱨᱚᱯ ᱠᱷᱚᱱ ᱦᱟᱛᱟᱣ ᱟᱠᱟᱱᱟ, ᱱᱚᱣᱟ ᱫᱚ ᱑᱔ ᱟᱱᱟᱜ ᱥᱚᱛᱟᱵᱫᱤ ᱨᱮ ᱚᱞ ᱟᱠᱟᱱᱟ ᱛᱨᱤᱯᱩᱨᱟ ᱨᱤᱱᱤᱡ ᱨᱟᱡᱟ ᱟᱜ ᱢᱟᱨᱮ ᱨᱳᱭᱟᱞ ᱱᱟᱜᱟᱢ ᱠᱟᱱᱟ ᱾

ᱚᱛᱱᱚᱜ
ᱱᱤᱛᱚᱜ ᱫᱷᱚᱨᱢᱚᱱᱚᱜᱚᱨ ᱫᱚ ᱥᱤᱞᱟᱦᱟᱴ ᱨᱮᱱᱟᱜ ᱢᱳᱞᱵᱤᱵᱟᱡᱟᱨ, ᱠᱚᱧᱮ ᱨᱮ ᱵᱟᱝᱞᱟᱫᱮᱥ, ᱥᱟᱢᱟᱝ ᱨᱮ ᱟᱥᱟᱢ ᱨᱮᱱᱟᱜ ᱠᱚᱨᱤᱢᱜᱚᱸᱡᱽ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱢᱤᱡᱚᱨᱟᱢ ᱯᱚᱱᱚᱛ ᱟᱨ ᱯᱟᱪᱮ ᱨᱮ ᱩᱱᱟᱠᱚᱴᱤ ᱦᱚᱱᱚᱛ ᱨᱮᱱᱟᱜ ᱠᱮᱭᱞᱟᱥᱚᱦᱚᱨ ᱡᱚᱜᱚᱠᱷᱚᱸᱰ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾

ᱦᱚᱲ ᱮᱞ

ᱫᱷᱚᱨᱢᱚᱱᱚᱜᱚᱨ ᱨᱤᱱ ᱦᱚᱲ ᱮᱞ ᱫᱚ, ᱒᱐᱐᱖ ᱥᱟᱞ ᱞᱮᱠᱟᱛᱮ ᱟᱢᱫᱟᱡᱽ ᱓᱒,᱙᱑᱒ ᱦᱚᱲ ᱢᱮᱱᱟᱜ ᱠᱚᱣᱟ ᱾

ᱫᱷᱚᱨᱢᱚᱱᱚᱜᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱓.᱖᱖% ᱢᱮᱱᱟᱜᱼᱟ, ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱖᱕.᱓᱘% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱥᱮᱪᱮᱫ ᱫᱚ ᱘᱑.᱔᱗% ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱥᱮᱪᱮᱫ ᱫᱚ ᱖᱕.᱔᱑% ᱢᱮᱱᱟᱜᱼᱟ ᱾

ᱥᱮᱨᱢᱟᱦᱚᱲ ᱮᱞᱵᱚᱫᱚᱞ ᱑᱙᱙᱑  ᱒᱕,᱘᱙᱗  - ᱒᱐᱐᱑  ᱓᱐,᱗᱙᱐  +᱑.᱔% ᱒᱐᱑᱑  ᱔᱐,᱕᱙᱕  +᱒.᱘%

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱫᱷᱚᱨᱢᱚᱱᱚᱜᱚᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱔᱐,᱕᱙᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱟᱝᱞᱟ ᱫᱚ ᱓᱗,᱖᱘᱘ ᱦᱚᱲ ᱠᱚ ᱨᱚᱲᱼᱮᱫᱟ, ᱦᱤᱱᱫᱤ ᱫᱚ ᱑,᱐᱘᱕ ᱦᱚᱲ ᱠᱚ ᱨᱚᱲᱼᱮᱫᱟ ᱟᱨ ᱑,᱘᱒᱒ ᱦᱚᱲ ᱫᱚ ᱮᱴᱟᱜ ᱯᱟᱹᱨᱥᱤ ᱠᱚ ᱨᱚᱲᱼᱮᱫᱟ ᱾https://censusindia.gov.in/2011census/C-16T/DDW-C16-TOWN-STMT-MDDS-1600.XLSX

ᱦᱚᱭ ᱫᱟᱜ

ᱥᱟᱜᱟᱲᱚᱢ
ᱫᱷᱚᱨᱢᱚᱱᱚᱜᱚᱨ ᱨᱮᱱᱟᱜ ᱥᱩᱨ ᱩᱰᱟᱹᱱ ᱰᱟᱹᱦᱤ ᱫᱚ ᱥᱤᱞᱪᱚᱨ ᱨᱮ ᱟᱨ ᱩᱰᱟᱹᱱ ᱴᱚᱴᱷᱟ ᱫᱚ ᱚᱜᱚᱨᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱦᱮᱞᱤᱠᱳᱯᱴᱚᱨ ᱨᱮ ᱫᱮᱡᱚᱜ ᱞᱟᱹᱜᱤᱫ ᱛᱮ ᱟᱨᱵᱟᱝ ᱨᱟᱡᱽᱜᱟᱲ ᱚᱜᱚᱨᱛᱟᱞᱟ ᱞᱚᱜᱚᱱ ᱥᱮᱱᱚᱜ ᱞᱟᱹᱜᱤᱫ ᱛᱮ ᱢᱤᱫ ᱦᱮᱞᱤᱯᱮᱰ ᱦᱚᱸ ᱢᱮᱱᱟᱜᱼᱟ ᱾

ᱨᱟᱡᱽᱟᱹᱨᱤ
ᱫᱷᱚᱨᱢᱚᱱᱚᱜᱚᱨ ᱫᱚ ᱛᱨᱤᱯᱩᱨᱟ ᱥᱟᱢᱟᱝ (ᱞᱳᱠᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ) ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱛᱨᱤᱯᱩᱨᱟ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱡᱚᱜᱚᱯᱟᱨᱥᱮᱛ ᱫᱚ ᱵᱤᱥᱣᱟ ᱵᱚᱱᱫᱷᱩ ᱥᱮᱱ ᱠᱟᱱᱟᱭ ᱫᱷᱚᱨᱢᱚᱱᱚᱜᱚᱨ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱨᱮᱯᱨᱮᱥᱮᱱᱴᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 JantaReview Dharmanagar Guide

ᱛᱷᱚᱠ:ᱠᱚᱧᱮ ᱛᱨᱤᱯᱩᱨᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱠᱚᱧᱮ ᱛᱨᱤᱯᱩᱨᱟ ᱦᱚᱱᱚᱛ